OpenLLM-France/wikimedia huggingface dataset:
# Yang Yishu

En una onomàstica xinesa Yang es el cognom i Yishu el prenom.
Yang Yishu (xinès simplificat: 杨弋枢) (Hai'an 1976 - ) és una escriptora, guionista i directora de cinema xinesa.

## Biografia

Yang Yishu de nom real Yang Shu, va néixer el 1976 a Hai'an, província de Jiangsu (Xina). Va estudiar cinema al China Arts Research Institute (中国艺术研究院) on es va graduar el 2007.
Ha fet de professora de cinema i teatre a la Universitat de Nanquín i a l'Acadèmia de Cinema de Shanghai de la Universitat de Shanghai. Va treballar com a investigadora postdoctoral a temps parcial al Departament de Sociologia de la Universitat de Nanquín i va ser investigadora visitant a la Dodge College of Film and Media Arts de la Universitat Chapman als Estats Units (2014-2015).
Va començar la seva carrera cinematogràfica primer com a documentalista i desprès com a guionista. L'any 2006, va rodar el primer documental de 65 minuts de durada, una pel·lícula, "Who is Haoran", sobre l' escriptor de la Revolució Cultural, Hao Ran (浩然). Va ser seleccionat per al 59è Festival Internacional de Cinema de Locarno el 2006, i seleccionat per al 31è Festival Internacional de Cinema de Hong Kong el 2007. El segon, documental produït quatre anys després, és la història dels camioners que marxen de Nantong, a Jiangsu, per lliurar mercaderies a Guizhou.
Com a guionista, el 2010 va escriure el guió de 日照重庆 (Chonching Blues), dirigida per Wang Xiaoshuai, i el 2013 va col·laborar amb el director Zhang Yuan amb el guió de 有有,种 (Beijing Flickers).
El 2014 es va estrenar la seva primera pel·lícula de ficció 一个夏天 (One Summer). És una pel·lícula sobre la inseguretat nascuda de la corrupció i l'opacitat dels procediments de detenció que poden colpejar qualsevol persona en qualsevol moment. Es una ficció, però filmada amb el mateix realisme que els seus documentals. A part del personatge principal, els papers són interpretats per actors no professionals, inclosa la seva pròpia filla. Va guanyar el Premi Especial de Nominació del Jurat,del Festival international des cinémas d'Asie de Vesoul de 2015.
El 2018 va estrenar (Lush Reeds) 之子于归 i el 2021 (Nesha) 内沙 que va ser preseleccionada per al 24è Festival Internacional de Cinema de Shanghai.
Des del 2003 ha publicat diverses novel·les i contes, així com la monografia acadèmica 电影中的电影：元电影研究.(Movies in Movies: Meta-Film Studies) (publicada per Nanjing University Press el 2012) i publica regularment articles sobre teoria i crítica cinematogràfica.

## Referències

* ↑ «杨弋枢». [Consulta: 15 febrer 2024].
* ↑ «chinesemovies.com.fr». [Consulta: 15 febrer 2024].
* ↑ «杨弋枢 and , listing of 杨弋枢 ,» (en xinès (Xina)). [Consulta: 15 febrer 2024].
* ↑ «Chongqing Blues (2010) | MUBI» (en anglès). [Consulta: 15 febrer 2024].
* ↑ «Beijing Flickers (2012) | MUBI» (en anglès). [Consulta: 15 febrer 2024].
* ↑ «杨弋枢 and , listing of 杨弋枢 ,» (en xinès (Xina)). [Consulta: 24 febrer 2024].
* ↑ «Lush Reeds (2018) | MUBI» (en anglès). [Consulta: 15 febrer 2024].
* ↑ «杨弋枢». [Consulta: 24 febrer 2024].
# Zinasco

Zinasco és una comune italiana de 3.131 habitants a la província de Pavia a Llombardia. Consta de dos centres habitats, Zinasco Vecchio i Zinasco Nuovo que, amb la frazione Sairano, estan alineats a la vora de la terrassa de Lomellina, dominant la vall al·luvial del riu Po, just aigües avall de la confluència del Terdoppio. Els altres nuclis menors que formen el municipi de Zinasco són Bombardone, Cascinino i Gerone.

## Referències

* ↑ «Comune di Zinasco». Italia: Informazioni. [Consulta: 14 gener 2020].

## Enllaços externs

* Zinasco - Lloc web oficial
# Waltary Agustí

Waltary Agustí (l'Havana, 5 d'abril de 1980) és un pilotari havà, l'únic jugador professional de trinquet basc i també el sol afrocubà de la pilota basca.

## Biografia

Naixit al carrer 20 de Mayo del barri marginal d'El Cerro (el tossal), la seua mare el batejà amb el nom del metge indi que l'atengué en el treball de part; els pares es divorciaren quan ell tenia quatre mesos i el pujaren els avis materns; a dotze anys deixà l'escola i començà a freqüentar bandes juvenils, un temps durant en el qual feu amistat amb Dinio.
Waltary començà de jugar a pilota a mà al frontó al costat de ca seua, on la xicalla jugava amb la mà nua car no tenien possibilitat d'usar ferramenta com la de la modalitat cesta-punta; a huit anys va ser detectat per la Federació Cubana de Pilota Basca com a jove promesa i, a onze anys, començà a guanyar diners en torneigs clandestins; a desseset anys s'integrà a l'equip cubà que participà al Mundial de Mèxic l'any 1998, en el qual quedà en quart lloc. Després de guanyar el Mundial del 2002 a Pamplona i fer d'ambaixador de la pilota als Jocs Olímpics d'Estiu de 2004, a vint-i-quatre anys Waltary desertà i s'exilià a Miami, on provà de jugar a beisbol sense tan bon resultat fins que dos bascs el van convéncer d'instal·lar-se a Iparralde.
El 2010 guanyà el Màster Tornosolo al trinquet d'Abadiño en parella amb Inhar Ugarte, 40 per 37 front a Rober Uriarte i Antxia.

## Referències

* ↑ Alberto Soldado. «Un cubano es el rey del trinquete vasco» (en castellà). Levante-EMV, 30-06-2013. [Consulta: 8 juny 2020].
* ↑ Julián Méndez. «Waltari el cubano, rey del frontón» (en castellà). Diario Vasco, 24-10-2010. [Consulta: 16 juny 2020].
* ↑ Anthony Hernandez. «Waltary, un pelotari cubain plus basque que nature» (en francés). Le Monde, 21-02-2014. [Consulta: 8 juny 2020].
* ↑ «Ugarte y Waltary se alzan con el Master Tornosolo de trinquete» (en castellà). Durangon, 18-10-2010. [Consulta: 12 juny 2020].
# Zosterop d'Everett

El zosterop d'Everett (Zosterops everetti) és un ocell de la família dels zosteròpids (Zosteropidae).

## Hàbitat i distribució

Habita boscos i vegetació secundària de les muntanyes del sud-est asiàtic, al sud-oest i sud-est de Tailàndia, Malaia, nord de Borneo, illes Talaud Is. prop del nord-est de Sulawesi i centre i sud de les Filipines, cap al nord fins Negros, Cebu, Leyte i Samar.

## Referències

* ↑ «Zosterop d'Everett». Cercaterm. TERMCAT, Centre de Terminologia. Rev. 20/12/2021(català)
# Waterpolo al Campionat del Món de natació de 1991

La competició de waterpolo al Campionat del Món de natació de 1991 es realitzà al Centre Aquàtic Perth Superdrome de la ciutat de Perth (Austràlia).

## Resum de medalles

| Event | Or | Plata | Bronze |
| competició masculina | Iugoslàvia | Espanya | Hongria |
| competició femenina | Països Baixos | Canadà | Estats Units |

## Medaller

| Posició | País | Or | Plata | Bronze | Total |
| 1 | Iugoslàvia | 1 | 0 | 0 | 1 |
| 1 | Països Baixos | 1 | 0 | 0 | 1 |
| 3 | Canadà | 0 | 1 | 0 | 1 |
| 3 | Espanya | 0 | 1 | 0 | 1 |
| 5 | Estats Units | 0 | 0 | 1 | 1 |
| 5 | Hongria | 0 | 0 | 1 | 1 |
| Total | Total | 2 | 2 | 2 | 6 |

## Enllaços externs

* HistoFINA Volume VIII, WATER POLO MEDALLISTS AND STATISTICS
# Çamlıca

Çamlıca o Çamlıca gazozu és una gasosa tradicional de Turquia. L'any 1946, els germans Ekrem i Nazif Erkli van iniciar la producció d'aquest refresc.
Çamlıca ha esdevingut un element de nostàlgia del passat i apareix en novel·les i memorials com "Bir Zamanlar İstanbul" (Istanbul, una vegada hi havia), "Hasretini Çektiğim Üsküdar" (significa "el Üsküdar que trobo a faltar") o "Üsküdar, ah Üsküdar". En els anys 70, quan entre el públic, les gasoses es distingien com a blanca (simple), groga (de llimona o taronja) i negra (cola), Çamlıca va ser una de les poques marques de gasoses que es venien a tot el país.
La marca fou comprada per Yıldız Holding, de la familia Ülker, grans productors d'aliments a Turquia, el 2002. En aquest temps Ülker va fer campanyes publicitàries de Çamlıca que presentaven les tradicions del país que reflectien la identitat sociocultural turca, utilitzant elements culturals.
Junt amb la marca "Cola Turka", el 90% de Çamlıca va ser venuda, per Yıldız Holding, a la companyia japonesa DyDo Drinco el setembre de 2015.

## Vegeu també

* Cola Turka

## Referències

* ↑ «Çamlıca Gazoz'un Hazin Öyküsü | Pazarlamasyon» (en turc). Arxivat de l'original el 2017-12-16. [Consulta: 15 desembre 2017].
* ↑ Mümtaz Cankurtaran. Bir zamanlar İstanbul. Erciyaş Yayınları., 2006.
* ↑ Ahmed Yüksel Özemre. Hasretini çektiğim Üsküdar. Kubbealti Publishing, 2007, p. 99–. ISBN 978-975-6444-54-2.
* ↑ Üsküdar, ah Üsküdar. Kubbealti Publishing, 2005, p. 142–. ISBN 978-975-6444-12-2.
* ↑ Ayfer Tunç. Bir Mâniniz Yoksa Annemler Size Gelecek: 70'li Yıllarda Hayatımız. Can Yayınları, 3 juliol 2014, p. 328–. ISBN 978-975-07-1993-6.
* ↑ Özlem Kumrular. Dünyada Türk imgesi. Kitap Yayinevi Ltd., 2005, p. 229–. ISBN 978-975-8704-80-4.
* ↑ «Yıldız Holding, Cola Turka'yı Japonlara sattı» (en turc). Hürriyet.

## Enllaços externs

* Çamlıca gazozu Arxivat 2015-10-16 a Wayback Machine.
# Wei (Dingling)

Wei (xinès tradicional: 魏, xinès simplificat: 魏, pinyin: Wèi) va ser un estat de l'ètnia Dingling que existí durant el període específic dels Setze Regnes de la Xina, de 388 a 392. El seu fundador Zhai Liao havia estat vacil·lant entre ser un vassall dels Yan posteriors, els Yan Occidental, o la Dinastia Jin (265-420), i en 388,
Viccionari
# Şambali

Şambali o Şam tatlısı són unes postres turques. Es fan amb sèmola i són similars al revani però en l'elaboració s'utilitzen també melasses. Se serveixen amb pinyons per sobre les porcions.
És un menjar tradicionalment venut pels carrers de Turquia, a carros especials amb vitrines i empesos pels venedors, tal com el midye dolma o el nohutlu pilav (pilav amb cigrons).

## Vegeu també

* Revani
* Baklava

## Referències

* ↑ «Şambali Tatlısı» (en turc). Arda'nın Mutfağı, 30-06-2014. Arxivat de l'original el 2018-08-26. [Consulta: 24 setembre 2019].
# Şefik Avni Özüdoğru

Şefik Avni Özüdoğru (Samsun, 1886 - 3 de juliol de 1960) fou un militar turc dels temps otomans que va participar en la Guerra de l'Alliberació de Turquia, motiu pel qual va rebre la Medalla de la Independència i després es va convertir en polític en la nova república. Va ser el primer alcalde de Samsun, entre 1922 i 1924, i també durant uns mesos del 1925, i va obrir les seccions provincials a Samsun del Partit Llibre (1930) i del Demokrat Parti el 1946. Des del 1921, quan es retira de l'exèrcit otomà per a unir-se a la Lluita Nacional liderat per Mustafa Kemal, també és l'editor en cap del diari Aks-i Seda (tornaveu en turc) publicat a Samsun.

## Referències

* ↑ http://www.star.com.tr/kitap/siyas-ee-tarihimizden-bir-yaprak-haber-927578/
* ↑ http://www.librakitap.com.tr/content/view/423/219/ Arxivat 2017-02-02 a Wayback Machine.
# Şaziye Okur

Şaziye Okur (Ankara, 23 de febrer de 1992) és una aixecadora turca amb un rècord mundial juvenil.

## Referències

* ↑ http://www.hurriyet.com.tr/hedefi-altin-madalya-14377888

## Enllaços externs

* Şaziye Okur Arxivat 2019-01-25 a Wayback Machine.
# Zabala

«Zabala» té aquests significats:
* Toponímia:
** Zabala o Zabalam, ciutat estat de Mesopotàmia
** Zabala (Bilbao), barri de Bilbao
* Biografies (en ordre alfabètic):
** Primer cognom:
*** Antoni Zabala i Vidiella (sd), psicòleg, filòsof i educador
*** Cleto Zabala (Bilbao, 1847 - Madrid, 1912), compositor basc de nombroses òperes
*** Federico Zabala Alcíbar-Jáuregui (Tolosa, Guipúscoa, 1916 - ?), advocat, polític i historiador basc
*** Gaspar Zabala y Zamora (Dénia, s XVIII - Madrid, 1813), dramaturg valencià
*** Iñaki Zabala Goiburu (Hernani, 1970), futbolista basc que ocupava la posició de defensa
*** Jerónimo Zabala (s. XVII), pintor murcià
*** Juan Mateo Zabala y Zabala (Bilbao, 1777 - Zarautz, 1840),, erudit basc, franciscà i escriptor en basc
*** Juan de Zabala y de la Puente (Lima, 1804 - Madrid, 1879), noble i militar carlí
*** Manuel Zabala Urdániz (Saragossa, 1852- Madrid, 1927), historiador i pedagog aragonès d'origen basc
*** Pío Zabala Lera (Saragossa, 1879 - Madrid, 1968), historiador d'origen basc, diputat a Corts
*** Valentín Zabala Argote (Mendoza, Àlaba, 1823 - Saragossa, 1869), pedagog basc
** Segon cognom:
*** Bruno Mauricio de Zabala (1682 - 1736), militar i administrador colonial espanyol
*** Gabino Olaso Zabala (Abadiño, País Basc, 1869 — La Font de la Figuera, La Costera, 1936), religiós de l'orde de Sant Agustí, beatificat en 2007
*** Gaizka Mendieta Zabala (Bilbao, 1974), futbolista bilbaí
*** Herminio Díaz Zabala (Reocín, 1964), ciclista espanyol professional entre 1986 i 1998
*** Raúl Iznata Zabala (Pamplona, 1977), futbolista navarrès que ocupa la posició de defensa
# Zabala (Bilbao)

Zabala és un barri del districte bilbaí d'Ibaiondo. Té una superfície de 0,21 kilòmetres quadrats i una població de 5.672 habitants (2008). Limita al nord amb el barri de San Frantzisko i Abando, a l'oest amb Iralabarri al sud amb San Adrian i Miribilla i a l'est amb Bilbo Zaharra.
Rep el nom del navegant basc originari de Durango Bruno Mauricio Zabala. Durant el segle XX s'hi construïren cases per als treballadors del ferrocarril. Cap al 2005 se soterraren les vies de Renfe.
# Écurcey

Écurcey és un municipi francès situat al departament del Doubs i a la regió de Borgonya - Franc Comtat. L'any 2007 tenia 282 habitants.

## Demografia
### Població

El 2007 la població de fet d'Écurcey era de 282 persones. Hi havia 116 famílies de les quals 24 eren unipersonals (8 homes vivint sols i 16 dones vivint soles), 44 parelles sense fills, 40 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 134 habitatges, 119 eren l'habitatge principal de la família, 8 eren segones residències i 7 estaven desocupats. 125 eren cases i 9 eren apartaments. Dels 119 habitatges principals, 105 estaven ocupats pels seus propietaris, 10 estaven llogats i ocupats pels llogaters i 4 estaven cedits a títol gratuït; 1 tenia una cambra, 1 en tenia dues, 15 en tenien tres, 29 en tenien quatre i 73 en tenien cinc o més. 105 habitatges disposaven pel capbaix d'una plaça de pàrquing. A 46 habitatges hi havia un automòbil i a 65 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Écurcey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 4 | 65 a 69 | 12 |
| 20 | 60 a 64 | 16 |
| 12 | 55 a 59 | 8 |
| 8 | 50 a 54 | 20 |
| 16 | 45 a 49 | 12 |
| 16 | 40 a 44 | 4 |
| 12 | 35 a 39 | 12 |
| 12 | 30 a 34 | 12 |
| 4 | 25 a 29 | 4 |
| 12 | 20 a 24 | 0 |
| 16 | 15 a 19 | 8 |
| 4 | 10 a 14 | 4 |
| 4 | 5 a 9 | 4 |
| 0 | 0 a 4 | 20 |

## Economia

El 2007 la població en edat de treballar era de 179 persones, 134 eren actives i 45 eren inactives. De les 134 persones actives 127 estaven ocupades (65 homes i 62 dones) i 7 estaven aturades (2 homes i 5 dones). De les 45 persones inactives 22 estaven jubilades, 15 estaven estudiant i 8 estaven classificades com a «altres inactius».

### Ingressos

El 2009 a Écurcey hi havia 125 unitats fiscals que integraven 300,5 persones, la mediana anual d'ingressos fiscals per persona era de 19.404 €.

### Activitats econòmiques

Els 2 establiments que hi havia el 2007 eren d'entitats de l'administració pública.
L'any 2000 a Écurcey hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Écurcey a l'INSEE.
* Évolution et structure de la population Fitxa amb el detall de dades d'Écurcey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Çò des deth Teishinehèr

Çò des deth Teishinehèr és una casa de Casarilh, al municipi de Vielha e Mijaran (Vall d'Aran), inclosa a l'Inventari del Patrimoni Arquitectònic de Catalunya.

## Descripció

És un model de casal de posició socio-econòmica mitjana. Cada estructura rectangular,de dues plantes i "l'humarau" (però,sense "lucanes") La façana orientada als ports del nord presenta una disposició simètrica de les obertures. Al mig la porta d'accés tota de fusta, amb un graó, i sengles daus de marbre a cada banda (reaprofitats) que aïllen de la humitat. Les dues fulles són decorades amb motius geomètrics,simètrics i en relleu (s'ha reforçat la part inferior). La coberta conserva l'estructura de fusta i la teulada de pissarra. Al costat dret té adossats la "bòrda" i el corral; a l'esquerre el paller. El conjunt d'edificis presenta la façana arrebossada, amb un sòcol que imita una estructura de pedres tallades. Altrament, la pintura de color granat en les obertures contrasta amb el color blanc del fons.

## Història

D'acord amb el nom de la casa, i el costum de la Val es teixien tota mena de draps en tallers o obradors on es treballava en el cànem i el lli.

## Referències

* 1 2 «Çò des deth Teishinehèr». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# Nelsonia

«Nelsonia» té aquests significats:

## Biologia

* Nelsonia (planta)
* Nelsonia (rosegador)
* Palenoelsonia, gènere de trilobit anteriorment conegut com a Nelsonia
# Atèlia

* No s'ha de confondre amb Athelia, Atalia, o Athalia.
Atèlia és l'absència congènita d'un o ambdós mugrons. És una condició rara. De vegades es produeix per un costat en nens i nenes amb la síndrome de Poland i per ambdós costats en certs tipus de displàsia ectodèrmica.

## Referències

* ↑ «Atèlia». GDLC.
* ↑ «Definition of Athelia» (en anglès). Medterms.
# Can Parellada

«Can Parellada» té aquests significats:
* Can Parellada (Montornès del Vallès), nucli de població i zona industrial del municipi de Montornès del Vallès, al Vallès Oriental
* Can Parellada (Terrassa), barri del sud de Terrassa, al Vallès Occidental
* Can Parellada (urbanització de Masquefa), urbanització del municipi de Masquefa, a l'Anoia
* Estació de Can Parellada, estació de la línia Llobregat-Anoia de FGC a la urbanització de Can Parellada de Masquefa
* Masies:
** Can Parellada (Agullana), edifici modernisme al municipi d'Agullana, a l'Alt Empordà
** Can Parellada (l'Ametlla del Vallès), masia al municipi de l'Ametlla del Vallès, al Vallès Oriental
** Can Parellada (masia de Masquefa)
** Can Parellada (Olesa de Bonesvalls), masia al municipi d'Olesa de Bonesvalls, a l'Alt Penedès
** Can Parellada (Sant Feliu de Llobregat), masia a Sant Feliu de Llobregat
** Can Parellada (Subirats), masia al poble d'Ordal al municipi de Subirats, a l'Alt Penedès
** Masia de Can Parellada (Terrassa), masia al municipi de Terrassa, al Vallès Occidental, que ha donat nom al barri de Can Parellada
** Can Parellada de la Mata, masia al municipi de Torrelavit, a l'Alt Penedès
# Mentuherkhepshef

Mentuherkhepeshef va ser un príncep egipci de la Dinastia XX. Era fill del faraó Ramsès IX.
Mentuherkhepshef en jeroglífic :
El seu nom també apareix com a Ramsès-Montuherkhepeshef. És probable que fos germà del faraó Ramsès X i del príncep Nebmaatre. Va ser enterrat a la tomba KV19 a la Vall dels Reis, que probablement s'havia fet originalment per a Ramsés VIII. Tant l''excavació de la tomba com la seva decoració probablement es van interrompre per la mort del príncep. La seva mòmia no s'hi va trobar, ja que la tomba va ser saquejada al final de l'Imperi Nou i, després, reutilitzada durant la XXII Dinastia.
Era portador dels títols següents:
* Fill del primer rei del seu cos
* Fill del seu Cos del Rei major
* Generalíssim
* Executiu al Capdavant de les Dues Terres.

## Referències

* 1 2 Dodson i Hilton, 2004, p. 193.
* ↑ Dodson i Hilton, 2004, p. 194.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.

## Enllaços externs

* Informació sobre la tomba KV19. (anglès)
# Eduardo Cabra Martínez

Eduardo José Cabra Martínez (Santurce, 10 de setembre de 1978), més conegut pel seu nom de «Visitante Calle 13» o només «Visitante», és un músic, multi-instrumentista porto-riqueny, compositor del grup Calle 13, el qual també inclou els seus germans Ileana Cabra «ILE» i René Pérez Joglar «Residente». Van començar la seva carrera fent reggaeton alternatiu fins que les seves lletres es van orientar a preocupacions socials i polítiques, combinant música hip-hop i urbana amb diversos estils musicals llatinoamericans. Visitante i la seva banda Calle 13 han guanyat 19 premis Grammy llatins i 3 Premi Grammy, el major nombre per part d'una banda.

## Referències

* ↑ LT25 Radio San Nicolás. «Manu Chao y René Pérez manifestaron su apoyo a Famatina Arxivat 2013-10-05 a Wayback Machine.», 20-01-2012. [Consulta: 12 març 2012].
* ↑ Informador. «Calle 13 hace historia en los Grammy Latinos Arxivat 2012-01-13 a Wayback Machine.», 10-11-2011. [Consulta: 20 febrer 2012].
* ↑ Ratner-Arias, Sigal. «Eduardo Cabra mata a “Visitante” en gráfico video» (en anglès). The San Diego Union-Tribune, 17-07-2020. [Consulta: 5 agost 2021].
# Meseta

La Meseta (mot espanyol; literalment, l'Altiplà), també coneguda com la Meseta Central, és un altiplà que es troba al mig de la península Ibèrica

## Particularitats

És la unitat de relleu més antiga de la península i n'ocupa la major part de la superfície. Aquest altiplà està dividit en dues parts, una nord i una sud, pel Sistema Central.
Va sorgir amb el moviment orogènic varisc de l'era primària com a massís que va ser erosionat durant l'era secundària fins a convertir-se en una plana amb poques ondulacions que constitueix el centre de l'actual altiplà, posteriorment alterat durant l'era terciària pel moviment orogènic alpí i l'erosió i la sedimentació de l'era quaternària.
La Meseta té una altitud mitjana de 600 metres, encara que l'alçada mitjana de la porció nord és major que la de la meridional. La concepció de la Meseta com a gran altiplà separat de la resta i ubicada al centre de la península Ibèrica és un concepte relativament recent, i no existia abans del segle xix. Va ser Alexander von Humboldt qui en va parlar per primer cop.

## Vegeu també

* Sistema Central
Viccionari
# Cap Silleiro

El cap Silleiro és un cap situat a la costa atlàntica de Galícia, al sud-oest de la comunitat. Tanca la ria de Vigo pel sud i marca l'inici de les Rías Baixas cap al nord. Es troba entre les parròquies de Baredo i Mougás, que pertanyen respectivament als municipis de Baiona i Oia, a la província de Pontevedra.
En el cap hi trobem el Far Silleiro, construït el 1866. Té una alçada de 9 metres sobre el terra i de 85 sobre el nivell del mar, amb un abast de 30 milles.
A la dècada de 1940 es va construir a la zona la bateria d'artilleria costanera J4 amb l'objectiu de protegir el port de Vigo i l'entrada a la vila de Baiona. La base es va abandonar durant la dècada de 1980, i el 1998 es va retirar el perímetre de seguretat, tot i que la zona pertany al Ministeri de Defensa d'Espanya.

## Referències

* ↑ Autoridade Portuaria de Vigo Arxivat 2015-09-23 a Wayback Machine..
* ↑ 42° 06′ 33″ N, 08° 53′ 35″ O﻿ / ﻿42.10917°N,8.89306°O﻿ / 42.10917; -8.89306
* ↑ "Los secretos subterráneos de la batería militar de Cabo Silleiro", article al diari El Mundo 31 de gener de 2011 (castellà)

## Vegeu també

* Fernando Javier Costas Goberna e Manuel Expósito Álvarez, Los Faros de Cabo Silleiro: luces del sur de la Ría de Vigo, Instituto de Estudios Vigueses, Fundación Provigo, 2004, pàg 333.